
Sülysáp Város Önkormányzata

Polgármesterétől
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: 8688-14/2014
Előterjesztést készítette: Novákné Dutkai Szilvia ügyintéző
Előterjesztés elkészítésének időpontja: 2014. szeptember 2.
Előterjesztést véleményezi: PTÜB
Döntés módja: nyílt szavazás, egyszerű szótöbbség

Mellékletek: -
E L Ő T E R J E S Z T É S

Sülysáp Város Önkormányzata Képviselő-testületének

2014. szeptember 18-án tartandó munkaterv szerinti ülésére

11. napirendhez

Tárgy: Sülysáp településrendezési eszközeinek felülvizsgálata
Tisztelt Képviselő-testület!
A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (a továbbiakban: Kormányrendelet) 16. § (1) bekezdése alapján az önkormányzat a Helyi Építési Szabályzatot (a továbbiakban: HÉSZ) legalább 4 évente áttekinti, ellenőrzi és dönt, hogy továbbra is változatlan formában alkalmazza, módosítja vagy újat készít. 
Egyébiránt a Kormányrendelet 45. § (1) bekezdés alapján a 2012. december 31-én hatályban lévő településrendezési eszközök 2018. december 31. napjáig alkalmazhatók. Azt követően a településrendezési eszközök teljesen új munkarészekkel és jelkulcsokkal kell, hogy rendelkezzenek. 
A jelenlegi HÉSZ-ünk 2010. október 1. napján lépett hatályba, ezért időszerű a Kormányrendelet szerinti felülvizsgálata. 

Ezzel kapcsolatosan megállapítható, hogy a HÉSZ – egy-két nem túl jelentős problémától eltekintve – még jelenleg is megfelelően alkalmazható, annak módosítása, illetve új szabályzat készítése hasonlóan költséges, és kb. egy évre kiterjedő procedúrát jelentene, mint annak 2010-es elfogadása. 
A fentiek figyelembevételével javaslom a jelenleg hatályos településrendezési eszközök változatlan formában történő további alkalmazását, és a Kormányrendelet által megadott határidőig történő elkészítését.
…/2014. (IX. 18.) ÖKT határozati javaslat

Sülysáp Város Önkormányzatának Képviselő-testülete a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 16. § (1) bekezdése alapján az önkormányzat településrendezési eszközeit felülvizsgálta, és ennek alapján úgy dönt, hogy
1./ a Sülysáp Város Helyi Építési Szabályzatáról szóló 13/2010. (IX. 23) önkormányzati rendeletet és az annak mellékletét képező szabályozási terveket továbbra is a jelenlegi formájukban alkalmazza tovább;
2./ Sülysáp Város új településrendezési eszközeit a jogharmonizációnak megfelelően 2018. december 31. napjáig elkészíti;
3./ felkéri és felhatalmazza a polgármestert a szükséges intézkedések megtételére.





Határidő: 1./ azonnal; 2./ 2018. december 31.
Felelős: polgármester
Sülysáp, 2014. szeptember 2.

Horinka László s.k.

polgármester
Láttam!

2014. szeptember 11.

Tóth Krisztina s.k.

jegyző

